=== Modesto ===
Om natten den 22. marts 1970 kørte Kathleen Johns fra [[San Bernardino (Californien)|San Bernardino]] til [[Petaluma (Californien)|Petaluma]] for at besøge sin mor. Hun var gravid i 7. måned, og med sig havde hun sin 10 måneder gamle datter. Mens hun kørte vest ad hovedvej 132 nær ved [[Modesto (Californien)|Modesto]], dyttede og blinkede bilen bag hende. Hun kørte ind til siden og stoppede. Manden i den anden bil parkerede bag hende og sagde, at hendes højre baghjul var løst og tilbød at stramme boltene for hende. Da manden var færdig med at stramme dem, kørte han videre. Da Johns begyndte at køre, faldt hjulet af hendes bil. Manden stoppede og bakkede hen til hende og tilbød at køre hende til den nærmeste tankstation for at få hjælp der. Hun og hendes datter satte sig ind i hans bil. De kørte forbi flere tankstationer, men manden stoppede ikke. I 3 timer kørte han med dem af små bagveje, rundt om byen [[Tracy (Californien)|Tracy]] og når hun spurgte, hvorfor han ikke stoppede, skiftede han emne.<ref name="JOHNSREPORT">[http://www.zodiackiller.com/JohnsReport.html Police report]</ref>
Historie Videnskab Kriminalitet